SA kan nie gratis universiteite bekostigBlade Nzimande. Foto: Flickr/GovernmentZA Minister Blade Nzimande het tydens ‘n mediakonferensie gesê die regering het groot vooruitgang gemaak om befondsing aan universiteitstudente te verskaf en sal voortgaan om dit te doen. “Ons kan nie ŉ stelsel sonder klasgelde bekostig nie. Diegene wat kan betaal, moet betaal. ŉ Land soos ons s’n kan nie bekostig om gratis hoër onderwys aan almal te verskaf nie,” het Nzimande gesê. “Dit is ‘n goedkoop populistiese beroep deur mense wat geen verantwoordelikheid het om die land te regeer nie.” Nzimande het gesê sy departement is een van slegs ŉ paar departemente waarvan die begroting aansienlik verhoog is vir die 2016/17-boekjaar, te midde van begrotingsdruk weens die wêreldwye ekonomiese afswaai. Die besluit om nie universiteite se klasgelde vir 2016 te verhoog nie, het die regering ŉ bykomende R1,9 miljard gekos. Nzimande het gesê bykomende fondse is toegeken om te verseker dat laasgenoemde besluit nie tot gevolg het dat klasgelde in die toekoms buitensporig styg nie.